Secretarul general adjunct al PSD, Codrin Ştefănescu, spune că fosta șefă DNA, Laura Codruța Kovesi, nu ar apuca să candideze la alegerile prezidențiale, deoarece vor ieși la iveală „lucruri îngrozitoare” despre ea.

„Kovesi nu va candida la niciun fel de președinție, că nu apucă. În curând începe lumea să vorbească și va afla lucruri absolut îngrozitoare. Și USR, care și-a făcut scrisorele de dragoste cu «veniți la noi ca să intrăm și noi în Parlament» vor avea de suferit. Se prăbușesc. Lui Iohannis trebuie să îi fie frică de Cioloș, iar anul viitor vom găsi soluția ca să câștigăm inclusiv președinția. O să vedeți”, a declarat Codrin Ștefănescu la RTV.

Marți, liderul USR Dan Barna a dezvăluit că i-a propus fostei șefe DNA să se înscrie în partidul său, însă a evitat să spună dacă va accepta ca aceasta să fie candidatul USR la alegerile prezidențiale din 2019, dacă va decide să accepte invitația.

Totuşi, Barna spune că fosta şefă DNA i-a spus că va rămâne deocamdată procuror.

Citește și: Culisele revocării lui Kovesi. Cum a căzut Iohannis în capcana întinsă de Dragnea